Невис

Невис — остров во Карипското Море. Островот се наоѓа во близина на северниот крај на Малите Антили, на околу 350 км источно од Порторико и 80 км западно од Антигва. Невис има вкупна површина од 93 километри квадратну и главен град на островот е Чарлстаун. Службен јазик на островот е англискиот, со писменост на население од околу 98%. На Невис живеат околу 12.000 жители, претежно Афроамериканци.

Невис и соседниот остров Свети Кристофер ја сочинуваат федерацијата Свети Кристофер и Невис. Двата острова се одделени со канал кој е плиток и долг 3.22 км. Островот Невис има овална форма и во средината на островот се наоѓа вулкански врв наречен исто како и островот. На западниот и северен брег од островот има песочни плажи кои се составени од мешавина од бел корален песок и кафеав песок кој е од вулканско потекло. На островот има извори на свежа вода, како и на топла вода.

 Потекло на поимот 
Првичното име на островот било Оуалие (Oualie), име кое било дадено од народот Кариби и значи „земја на убави води“. Првите британски доселеници го именувале островот како Дулсина (Dulcina) што значи „сладок остров“. Името „Невис“ потекнува од шпанскиот јазик од името „Нуестра Сењора де лас Ниевес“ (Nuestra Señora de las Nieves) и значи „Нашата госпоѓа од снегот“. Ова име првпат се појавило на карта во 16 век.Hubbard, Vincent K. (2002). Swords, Ships & Sugar: History of Nevis. Corvallis, Oregon: Premiere, ISBN 1-891519-05-0, pp. 20-23 (Captain Gilbert, Captain Smith), 25 (pearl diving), 41-44 (name Dulcina, treaty with Spain, first settlement), 69-70 (privateers, Captain Francis), 79-85 (slave trade, Royal African Company, Queen of the Caribees), 86-102 (Caribs), 113-120 (d'Iberville, buccaneers), 138-139 (Great Britain's wealth derived from West Indian sugar and slave trade, 1776 starvation), 194-195 (Alexandra Hospital), 211-223 (electricity, Anguilla in 1967, OECD blacklist).

Административна поделба

Островот, административно, е поделен на пет парохии:

 Сент Џорџ Џинџерленд 
 Сент Џејмс Винвард 
 Сент Џон Фигтри 
 Сент Пол Чарлстаун 
 Сент Томас Лоуленд

Наводи

Поврзано
 Свети Кристофер и Невис
 Свети Кристофер
 Мали Антили

Надворешни врски
 Администрација на Островот Невис


Категорија:Стратовулкани